Harald Samuelsberg

Harald Nicolai Samuelsberg (1911–1986) var en norsk funksjonær, offentlig tjenestemann og politiker (Ap) fra Loppa som var stortingsrepresentant for Finnmark i tre perioder fra 1958 til 1969. Han var medlem av Loppa kommunestyre 1937–40 og 1947–67 og ordfører i Loppa 1959-1961.

Han gikk på folkehøgskole 1927–28, og hadde diverse kontorstillinger fram til han i 1941 ble bestyrer ved Feitsildfiskernes Salgslag kontor i Øksfjord. Han var lensmannsbetjent 1939–40 og konstituert lensmann i 1947. Han drev farsgården i Øksfjordbotn 1948-1965. Etter stortingstida arbeidet han i AOF et år, og var deretter kontorsjef (datidens rådmann) i Hasvik kommune 1970-1974.

Faren Ole Samuelsberg (1876-1946) var sjøsame fra Kåfjord som flyttet til Øksfjord sist på 1800-tallet. Norsk var dagligspråk i familien, men Samuelsberg forsto samisk og regnet seg som same. Han var den første lederen av Norsk Sameråd 1964-1980 og medlem av Samerettsutvalget 1980-1986.

Han var redaktør og medforfatter av Loppas historie, og medlem av Kringkastingsrådet 1970-1977.

Referanser

Eksterne lenker 
 

Stortingsrepresentanter fra Ap
Stortingsrepresentanter for Finnmark
Stortingsrepresentanter 1958–1961
Stortingsrepresentanter 1961–1965
Stortingsrepresentanter 1965–1969
Ordførere i Loppa